**Tööde iseloomustus ja tingimused**

Töö tehniliseks aluseks on **Reaalprojekt OÜ** poolt koostatud „Kuurametsa ja Haavistu teede rekonstrueerimise ja ehitamise projekt“ (lisa 5).

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

Objektiga on võimalik tutvuda: metsataristu spetsialist Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee). Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).

Töövõtja annab Tellijale valmis Töö lõplikult üle **hiljemalt 1.09.2025.a.** Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2025. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

## Hanke tehniline kirjeldus

Kuurametsa tee (1,809 km), Kuurapalo tee (0,681 km) ja Haavistu tee (0,969 km) rekonstrueerimise ja ehitamise, mis asuvad Kuura külas Rõuge vallas, Võru maakonnas.

Kuurametsa ja Haavistu teedele pääseb ligi riigiteelt 25161 Kose – Käbli km 26,0 oleva mahasõidu kaudu.

Vajalikud raietööd on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (2,23 ha). Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

**Kuurameta tee** (0,881+0,928 km) (Teeregistris nr 1810221) saab alguse riigiteelt 25161 Kose – Käbli km 26,0, tee algus on keeratud 78 kraadi riigiteega. Tee lõpp asub kvartalis MI054 T-kujulise tagasipööramise kohaga.

Kuurametsa tee all paikneb kaks olemasolevat truupi. Pk 7+48 on olemasolev metalltruup D200, mis on ette nähtud asendada D400 plastiktruubiga. Pk 8+99 on olemasolev betoontruup D500. Truup on ette nähtud välja vahetada D400 plasttruubiga. Ette on nähtud truubi sissevoolu juures kuivenduskraavi puhastamine 30m ulatuses ning truubi väljavoolu juures uue kraavi rajamine 20m ulatuses. Truupide vahele sõiduteest vasakule on ette nähtud pikikraav 101.

Kuurametsa ehitataval teelõigul rajatakse kolm uut plasttruupi D400 pk 1+95, pk 3+27 ning pk 4+64. Enne truupi pk 1+95 on teest paremale ette nähtud pikikraavi 102 rajamine. Pk 6+13 piirkonnas kulgeb tee alt läbi kuivenduskraav. Tee alla on ette nähtud uus plasttruup D400. Truubi väljavoolu juures on ette nähtud rekonstrueerida olemasolev kuivenduskraav 100m ulatuses. Tee kõrvalt juhitakse vesi kuivenduskraavini pikikraavide 103 paremal ning 104 vasakul abil.Rekonstrueeritav Kuurametsa tee trass kulgeb metsakvartalites MI091, MI072 ja MI053. Lõik algab pk 0+81 ning kulgeb kuni pk 10+37 Haavistu kinnistu piirini, kus teekate viiakse kokku

olemasoleva tee tasapinnaga. Pk 2+01 ning pk 3+39 on ette nähtud uued mahasõidud M3 paremale. Pk 4+40 on ette nähtud mahasõit M3 vasakule ning pk 5+71 ja pk 5+93 mahasõidud M3 paremale. Pk 6+41 on ette nähtud mahasõit M3 vasakule. Pk 7+08 on mahasõit ehitatavatele Kuurapalo teele ning pk 9+86 Kuurametsa teele.

Ehitatav Kuurametsa tee lõik algab pk 9+86 mahasõiduga paremale. Teelõik kulgeb 180m ulatuses mööda mäe küljel kulgevat sõidujälge ning edasi 140m ulatuses raiesmikul ning siis kuni lõpuni märjas metsas. Teelõik lõpeb pk 8+00 paikneva tagasipööramise alaga TP-T olemasoleval metsateel. Teisele poole olemasolevat teed on ette nähtud mahasõit M3.

Rekonstrueeritava Kuurametsa tee trassil on olemasolev mulle ning amortiseerunud katend, ehitatava Kuurametsa tee trassil puuduvad olemasolev mulle ning katend. Olemasoleva teeosa aluspinnas on vett hästi juhtiv ning korraliku kandevõimega, ehitatava teeosa aluspinnas on vett hästi juhtiv, kuid ebapiisava kandevõimega. Uue 4,5 m laiuse katendiga tee rajamiseks tuleb ehitada kohapealsest pinnasest (kraavide väljakaeve, peenliiv/saviliiv) uus teemulle ning profileerida olemasolev mulle.

Rekonstrueeritava ja ehitatava Kuurametsa tee teekatendi konstruktsioon on:

* Kulumiskiht h=10 cm, purustatud kruus Pos 6
* Kandev kiht h=20 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

Ehitatava Kuurametsa tee teekatendi konstruktsioon pk 3+55.64 – 7+99.96 on:

* Kulumiskiht h=10 cm, purustatud kruus Pos 6
* Kandev kiht h=30 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

Riigiteedega ristumisekoht ehitatakse riigitee nr 25161 Kose - Käbli kilomeetrile 25,961. Mahasõidutee rajatakse kruuskattega, mis on ette nähtud rajada 4,5 m laiuse kattega.Mahasõidu tee kruuskate rajatakse järgmiselt:

* Kulumiskiht h=10 cm, purustatud kruus Pos 6
* Kandev kiht h=20 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

**Haavistu tee** (0,969 km) (Teeregistri järgi nr 1810220 Kuura – Savioja tee) vana mahasõit saab alguse riigiteelt nr 25161 Kose – Käbli, mis suletakse. Uus mahasõit saab alguse Kuurametsa tee ehitatavalt lõigult pk 0+26 ning lõppeb pk 0+75. Tee teine rekonstrueeritav lõik algab km 0,85 Misso metskond 24 kinnistu (18102:002:0750) piirilt ning lõpeb km 1,81 Misso metskond 11 kinnistul (46801:001:0620) algava Kisejärve maastikukaitseala piiril.

Pk 2+25 paikneb olemasolev korras plasttruup D500. Sõiduteest paremale rajatakse pikikraav 301, mis juhib pinnaveed olemasoleva truubi väljavoolu juures olemasolevasse põikkraavi. Pk 5+02 on ette nähtud uue plasttruubi D400 rajamine. Truubi sissevoolu juures rajatakse uus kraavilõik 302, mis juhib pinnaveed ehitatavasse truupi. Pk 0+26 on ette nähtud uus plasttruup D400 pinnavee juhtimiseks tee alt läbi.Haavistu tee esimene rekonstrueeritav osa saab alguse ehitatavast Kuurametsa teest. Tee algab

Kuurametsa teest pk 0+26 ning suubub pk 0+75 olemasoleva teega kokku. Lõigule täiendavaid

mahasõite ei rajata.

Haavistu tee teine rekonstrueeritav lõik saab alguse metsakvartali MI073 piiril ja lõpeb metsakvartalis MI055. Tee lõppu rajatakse tagasipööramise koht TP-T PK 8+44. Tee lõpp viiakse kõrguslikult sujuvalt kokku olemasoleva tee tasapinnaga. Pk 0+20 suubub vasakult ehitatav Kuurapalo tee. Pk 0+35, pk 2+48 ja pk 3+48 on ette nähtud mahasõidud M3 paremale ning pk 2+48 ja pk 3+48 paiknevate mahasõitude alla on ette nähtud uued plasttruubid D400, mis juhivad pinnaveed mahasõidu alt läbi.

Rekonstrueeritava Haavistu tee trassil on olemasolev mulle ning amortiseerunud katend. Tee aluspinnas on vett hästi juhtiv ning korraliku kandevõimega. Uue 4,5 m laiuse katendiga tee rajamiseks tuleb eelnevalt profileerida, vajadusel ehitada kohapealsest pinnasest (kraavide väljakaeve, peenliiv/saviliiv) uus teemulle.

Rekonstrueeritava ja ehitatava Haavistu tee teekatendi konstruktsioon on:

* Kulumiskiht h=10 cm, purustatud kruus Pos 6
* Kandev kiht h=20 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

**Kuurapalo tee** (0,681 km) algab Kuurametsa teelt pk 7+08 ning lõpeb Haavistu teel pk 0+20.

Kuurapalo teele pk 0+22 on ette nähtud uus plasttruup D400, mis juhib pinnaveed tee alt läbi. Sissevoolu juurde rajatakse Kuurametsa tee kõrvalt pikikraav 201, mis juhib veed truupi. Pk 4+95 kulgevale põikkraavile on ette nähtud tee alla rajada plasttruup D400. Enne põikkraavi teest vasakule on ette nähtud pikikraav 202, mis juhib pinnaveed truubini.

Kuurapalo tee algus on keeratud 90 kraadi risti Kuurametsa teega ja tee lõpp ristub Haavistu teega risti 90 kraadi all. Kuurapalo teele täiendavaid mahasõite ei rajata.

Ehitatava Kuurapalo tee trassil puudub olemasolev mulle ning katend. Tee aluspinnas on vett hästi juhtiv ning korraliku kandevõimega. Uue 4,5 m laiuse katendiga tee rajamiseks tuleb ehitada kohapealsest pinnasest (kraavide väljakaeve, peenliiv/saviliiv) uus teemulle.Ehitatava Kuurapalo tee teekatendi konstruktsioon on:

* Kulumiskiht h=10 cm, purustatud kruus Pos 6
* Kandev kiht h=20 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.